Patrick Yetman

Patrick Yetman (født 16. november 1980 i St. John’s, Newfoundland) er en profesjonell canadisk ishockeyspiller som har spilt for Södertälje SK i Sverige.

I Norge er han mest kjent for sitt spill for Storhamar Dragons hvor han spilte i 2005/06 og scoret 46 mål på 50 kamper i serie- og sluttspill. Storhamar Dragons 2005-06 – dragons.no Besøkt 27. juli 2010 Han scoret også i 14 kamper på rad og noterte seg for målpoeng i 19 kamper på rad, begge er klubbrekord i Storhamar. Klubbrekorder Storhamar Dragons – dragons.no Besøkt 27. juli 2010

Den gode sesongen ble lagt merke til og han ble kåret til månedens spiller i Europa for januar 2006 av nettstedet Eurohockey.net.http://www.eurohockey.net/players/show_player.cgi?serial=62975 Profile at Eurohockey.net Han fikk også en try-out kontrakt med NHL-laget Vancouver Canucks den påfølgende sesongen og spilte fire kamper for deres farmerlag, før han returnerte til europeisk hockey og spilte resten av sesongen for finske Pelicans.

I 2007 signerte han for Modo i den svenske Elitserien. På grunn av artistskattregler som forhindret ham i å være i Sverige i mer enn seks måneder av et kalenderår, ble han lånt ut til Storhamar og spilte 11 kamper i begynnelsen av sesongen før han tilsluttet seg Modo. Storhamar Dragons 2007-08 – dragons.no Besøkt 27. juli 2010 Også året etter spilte han for Storhamar på et tilsvarende utlån og spilte åtte kamper før han returnerte til Modo.http://www.dragons.no/Historikk/Sesonger/200809/tabid/4994/language/nb-NO/Default.aspx Storhamar Dragons 2008-09 – dragons.no Besøkt 27. juli 2010

Sesongen 2009-10 spilte han for Södertälje SK i Sverige.

 Referanser 

 Eksterne lenker 

 Spillerprofil hos dragons.no

Kategori:Canadiske ishockeyspillere
Kategori:Ishockeyspillere for Storhamar Hockey
Kategori:Ishockeyspillere for Södertälje SK
Kategori:Personer fra Saint John's i Newfoundland og Labrador
Kategori:Canadiske ishockeyspillere i Norge